text: Domkirkepladsen i Ribe genskabt
  12 juni 2013 kl. 11.52
  Danmarks ældste købstad, Ribe, har fået genskabs domkirkepladsen, så pladsen igen bliver et markant midtpunkt i den velbevarede middelalderby.
  Realdania og Esbjerg Kommune har stået for genopbygningen af pladsen, og onsdag blev den indviet.
  Bymidten i Ribe er blandt Danmarks bedst bevarede historiske kulturmiljøer.
  Gadenettet omkring domkirken er stort set uændret siden middelalderen, og mange af byens historiske huse og anlæg er fint bevaret. Men selve domkirkepladsen var nærmest sunket i jorden, efterhånden som byen voksede op omkring kirken, og pladsen primært blev brugt til parkering.
  Den mere end 7.000 m² store plads omkring Ribe Domkirke, som H.C. Amberg anlagde i 1906, er nu renoveret og ombygget til et ny og storslået torv. Domkirken er blevet trukket op fra fordybningen, så den igen fremstår med værdighed i Danmarks ældste købstad.
  Den nye plads har kostet 45 millioner kroner.
  I forbindelse med renoveringen har arkæologer fra Sydvestjyske Museer gjort en række enestående fund.
  Det mest interessante er en vikingegraveplads fra 800-tallet, der viser, at vi er blevet kristne cirka 100 år tidligere end oprindeligt antaget.
  